****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Vlastnými slovami pútnika najvzácnejšieho...

*„Po svätej omši v Budapešti 12.9. bude moja púť pokračovať niekoľko dní na Slovensku a skončí sa nasledujúcu stredu veľkou ľudovou slávnosťou Sedembolestnej Panny Márie, patrónky tejto krajiny. Tieto dni sa teda budú niesť v znamení adorácie a modlitby v srdci Európy. S láskou pozdravujem tých, ktorí pripravili túto cestu, a ďakujem vám, pozdravujem i tých, ktorí ma očakávajú a s ktorými sa ja sám z celého srdca túžim stretnúť, prosím všetkých, aby ma sprevádzali modlitbou, a zverujem návštevy, ktoré uskutočním, príhovoru toľkých hrdinských vyznávačov viery, ktorí na tých miestach svedčili o evanjeliu  uprostred nevraživosti a prenasledovania. Oni nech pomáhajú Európe aj dnes svedčiť - nielen slovami, ale predovšetkým činmi, skutkami milosrdenstva a pohostinnosti o dobrej zvesti Pána, ktorý nás miluje a zachraňuje. Ďakujem!“*

*„Pandémia, ktorá sa vyznačuje dlhou izoláciou a „privysokým sociálnym napätím“, nevyhnutne uviedla do krízy samotnú politickú činnosť, politiku ako takú. Ale aj táto skutočnosť sa môže stať príležitosťou na podporu „lepšej politiky“, bez ktorej nie je možné vytvoriť «svetové spoločenstvo, v ktorom medzi ľuďmi a národmi žijúcimi v sociálnom priateľstve vládne bratstvo»*(*Fratelli tutti,*).

*Politika - vžívam sa do vašej perspektívy -, ktorá sa realizuje ako „architektúra a majstrovské umenie mieru“*. *Na budovanie mieru sú potrebné obe: „architektúra“, «na ktorej majú podiel rozličné inštitúcie spoločnosti»* *a „majstrovstvo“, do ktorého sa majú zapojiť všetci, aj tie sektory, ktoré sú často vylúčené alebo neviditeľné*.“

*„Na prvej úrovni je dôležité podporovať kultúru tvárí, ktorá kladie do centra pozornosti dôstojnosť osoby, rešpektovanie jej histórie, osobitne ak je zranená a marginalizovaná. A tiež kultúra stretnutia, v ktorej počúvame a prijímame našich bratov a sestry s «dôverou v zásoby dobra, ktoré sú v srdci ľudí»*.

*Na druhej úrovni - úrovni inštitúcií - je naliehavo potrebné podporovať dialóg a multilaterálnu spoluprácu, pretože multilaterálne dohody lepšie než tie bilaterálne garantujú «starostlivosť o skutočne univerzálne spoločné dobro a ochranu slabších štátov»*.*V každom prípade «nezastavme sa pri teoretických diskusiách, ale nadviažme kontakt so zraneniami, dotknime sa tela toho, kto podstupuje škody».“ pápež František*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * 1. Ohlášky: Sviatosť manželstva chcú prijať snúbenci: Alexej Kucirko, syn Alexeja a Moniky r. Kročkovej, bývajúci v Prešove a Jana Repková, dcéra Ing. Jozefa a Danky r. Sedlákovej, bývajúca v Dulovej Vsi. Kto by vedel o nejakej manželskej prekážke nech to hlási na fare. * Do pozornosti kostolníkov a kurátorov: Z rozhodnutia KBS sa budúcu nedeľu 12. septembra o 15.30 hod. *(v čase príchodu Sv. Otca na Slovensko)* majú rozozvučať zvony vo všetkých kostoloch arcidiecézy v trvaní 5 minút. Zároveň sa odporúča aby bola počas návštevy sv. otca na všetkých kostoloch vyvesená vatikánska zástava. V utorok 14.9. a stredu 15.9 sa po každej sv. omši spieva pápežská hymna. * Zbierka na Lumen: Budúcu nedeľu 19.9. je vo všetkých našich kostoloch pravidelná Zbierka na Rádio Lumen. Za Váš milodar vám ďakujeme ! * Prvoprijímajúci: Prvoprijímajúcim deťom pripomíname, že účasť na nedeľných a sviatočných sv. omšiach je základnou podmienkou k príprave a prijatiu Eucharistie v novom školskom roku. Je správne a žiaduce, aby to však bol aj ešte jeden deň v týždni. Teda, aby ste k Ježišovi prichádzali aj keď nie je vonkajšia povinnosť, ale z lásky. Nezabúdajte si každú účasť nechať podpísať kňazom. * Rómovia: V Žehni pokračujú katechézy k 1. sv. prijímaniu vo štvrtok 16.9. od 16 h. v kostole. Objektívnu neúčasť je vždy potrebné dokázať ospravedlnením * Birmovanci: Stretnutia birmovancov pokračujú v piatok 17.9. hneď po sv. omši v Dulovej Vsi a Kokošovciach. Birmovanci z ostatných filiálok sa musia rozhodnúť a pravidelne byť súčasťou 1. či 2. skupiny. Aj pre Vás platí to, čo pre prvoprijímajúcich ohľadom sv. omší a ich zapisovania. Doniesť zošit a pero! * Snúbenci: Pripomíname potencionálnym záujemcom o sobáš, že ten sa má hlásiť minimálne pol roka dopredu na fare. Ak sa beriete v inej farnosti nehanbite sa prísť osobne pre svoj krstný list, resp. ak ste v zahraničí môžete si ho vyžiadať mailom, či telefonicky. Nepodceňujte dôkladnú prípravu podľa inštrukcií cirkvi * Kántrove dni: Tento týždeň streda, piatok, sobota. Ďakujeme za tohoročnú úrodu * Zapisovanie intencií: Tento týždeň budem zapisovať nové intencie na mesiace október až december 2021 takto: Kokošovce: pon. 13.9. a uto. 14.9. - 30 minút pred sv. omšou, v sobotu 18.9. po sv. omši, Dulova Ves: streda 15.9. a piatok 17.9. - 30 minút pred sv. omšou, Žehňa v nedeľu 19.9. – 15 minút pred aj po sv. omši * Adorácia: Vo  štv. 16. 9. od 17 h. v Kokošovciach a v pia. od 17 h. v Dulovej Vsi. * Časopis Rebrík: Rodičia detí, ktorí si objednali časopis REBRÍK nech donesú čím skôr sumu 17,50 € osobne p. farárovi. Alebo ju v zalepenej a menom označenej obálke nechajú v poštovej schránke pri fare. PBZ ! Prosím dajte im to vedieť...   Pokojný začiatok šk. roka Vám prajú a žehnajú Vás +++ *kaplán Štefan a farár Ľubik*  BOHOSLUŽBY Farnosti KOKOŠOVCE  24. týždeň Obdobia Cez rok (13.9.2021 – 19.9.2021)   |  |  |  |  |  |  | | --- | --- | --- | --- | --- | --- | | 13.9. | PO | *Sv. Jána Zlatoústeho, biskupa a učiteľa Cirkvi, Spomienka* | KOKOŠOVCE | 18.00 | ZBP Hanky, Marienky, Jána a Danky s rodinami... | | DULOVA VES | 7.30 | + r. Semanovej  + r. Ivaneckej *č.41* | | 14.9. | UT | *Povýšenie svätého Kríža, Sviatok* | KOKOŠOVCE | 8.00 | ZBP r. Bednarčákova *č.78* | | 15.9. | ST | *Sedembolestnej Panny Márie, patrónky Slovenska, Slávnosť* | KOKOŠOVCE | 9.00 | ZBP Vladimír  a Alena s rod. *č.81* | | DULOVA VES | 8.00 | ZBP r. Repkova  a r. Kočiškova *č.139* | | ZLATÁ BAŇA | 10.00 | *Odpustová sv. omša* | | ŽEHŇA | 9.00 | Poďakovanie za 50 r.  Mária, Marián *č.169* | | LESÍČEK | 8.00 | *Sv. omša - Na úmysel od ľudí* | | 16.9. | ŠT | *Sv. Kornélia, pápeža a Cypriána, biskupa, mučeníkov, Spomienka* | DULOVA VES | 18.00 | +Anna +Marta +Michal *č.89* | | KOKOŠOVCE | 18.00 | +Bartolomej +Žofia +František +Helena a ost. r. Jenčovej *č.294* | | 17.9. | PIA | *Piatok 24.týždňa cez rok* | KOKOŠOVCE  *Birmovanci 18.40h* | 18.00 | + Jozef + Mária a ost.  r. Pankievičovej *č.7* | | DULOVA VES  *Birmovanci 18.40h* | 18.00 | + Vincent Pustý - *výročná* | | 18.9. | SO | *P. Márie v sobotu,*  *Spomienka* | DULOVA VES | 8.00 | + Anton + Štefánia a ost.  r. Krajňákovej *č.62* | | *S nedeľnou platnosťou* | KOKOŠOVCE | 18.00 | ZBP Rastislav, Zuzana, Oliver, Marko *č.8* | | 19.9. | NE | *25. nedeľa*  *cez rok* | DULOVA VES | 8.30 | ZBP Mária Komárová  a deti s rodinami *č.15* | | KOKOŠOVCE | 10.30 | ZBP František s rod. *č.165* | | ZLATÁ BAŇA | 9.00 | Vlastný úmysel | | ŽEHŇA | 10.00 | Za Boží ľud farnosti | | LESÍČEK | 8.00 | *Sv. liturgia* | |
| „Matka s dieťaťom je ikonou dôverne blízkou nám kresťanom. Pre vás nezostala len pekným obrázkom: pretavili ste ju do konkrétnej skúsenosti vytvorenej konkrétnymi životnými príbehmi a tvárami. To bezpochyby znamená problémy, ťažkosti, námahy... Ale zároveň to znamená radosť, radosť vidieť, že zdieľanie otvára cesty slobody, znovuzrodenia a dôstojnosti.“  *Svätý Otec, najprv sa Vás musím spýtať: Ako sa cítite?*  „Ešte stále som nažive.“ [Smiech.]  *Vaša nedáva operácia, ktorá bola vážnou operáciou, v nás vyvolala isté obavy...*  „Áno, tieto veci, ktoré vznikajú z divertikulov (vydutín) ... nakoľko viem, sa deformujú, odumierajú..., no vďaka Bohu vybrali to včas a tu ma vidíte.“  *Vraj to navyše bol zdravotný brat, ktorý Vás na to ako prvý upozornil.*  „Zachránil mi život! Povedal mi: Musíte sa dať operovať. Boli aj ďalšie názory: „Ale nie, stačia antibiotiká...“, no on mi to veľmi dobre vysvetlil. Je to zdravotný brat odtiaľto, z našej zdravotnej služby, z nemocnice Vatikánu. Už je tu tridsať rokov, veľmi skúsený človek. Je to už po druhýkrát, čo mi zdravotný brat zachránil život.“  *A kedy to bolo po prvýkrát?*  „Prvýkrát to bolo v roku 1957, keď si mysleli, že mám chrípku, že je to jedna z tých chrípkových epidémií v seminári, a seminárny zdravotný brat ma liečil aspirínom. A s ostatnými to išlo dobre, no so mnou nie a vzali ma do nemocnice a vybrali mi vodu z pľúc. Doktor povedal, že by som mal brať, nepamätám koľko, povedzme, že milión jednotiek penicilínu a určité kvantum streptomycínu – to boli jediné antibiotiká v tom čase – a keď odišiel, zdravotná sestra povedala: „Dvakrát toľko“.“  *A to Vás zachránilo?*  „Áno, pretože ináč by som tu nebol...Jedno z... nepoviem, že z najviac ukrývaných tajomstiev, no jedna z otázok, ktorá tradične najviac vyvoláva záujem, je zdravie pápeža.“  *„V tichosti a modlitbe môžeme počúvať symfonický hlas stvorenstva, ktorý nás vyzýva zanechať naše egocentrické uzatváranie sa, aby sme pocítili, že sme obklopení nežnosťou Otca a s radosťou sa delili o prijaté dary. V tomto zmysle môžeme povedať, že stvorenstvo, sieť života, miesto stretnutia s Pánom a medzi nami, je „Božou sociálnou sieťou“. Toto je čas na zamyslenie sa nad našim štýlom života a nad tým, ako naše každodenné rozhodnutia ohľadom jedla, spotreby, cestovania, využívania vody, energie a ďalších materiálnych dobier, môžu byť neraz nerozvážne a škodlivé. Veľakrát sa správame k stvorenstvu ako mocipáni. Rozhodnime sa zmeniť, prijať jednoduchší a úctivejší životný štýl!“ pápež František* |